Държавен вестник, бр. 97, 2015 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  97
4.1.3.10. За всяка следваща календарна годи­
на обемът на извадката се определя съгласно 
методиката на база на данните за съответната 
последна приключила статистическа година.
Реализирането на интервютата се разпределя 
и реализира за всяко лечебно заведение на три­
месечни интервали. Тримесечната регулярност 
цели да минимализира риска от ситуативно из­
кривяване на удовлетвореността и едновременно 
с това дава възможност за лечебните заведения, 
в които е регистрирана неудовлетвореност, да 
се извършат допълнителни измервания на шест­
месечна база. 
4.1.3.11. За Модул 2 – представителност на 
равнище болнична структура, се възпроизвежда 
същата методологическа процедура. 
4.2. Подбор на респондентите.
4.2.1. Обща процедура.
За да бъде представителна извадката, преми­
налите пациенти се избират чрез случаен под­
бор – на всеки преминал пациент се осигурява 
еднаква вероятност за включване в извадката. 
Подборът на респондентите, преминали през 
дадено лечебно заведение, се извършва по мо­
дифициран метод на Лесли Киш (най-близка 
рождена дата). Подборът на рождената дата се 
определя чрез софтуер за генериране на случайни 
дати – число от 1 до 12, което отговаря на съот­
ветния месец от годината. След това се анкетират 
такъв брой преминали пациенти, колкото са 
предварително определени на база на тежестта 
на съответното лечебно заведение или структура 
и които са родени през съответния месец. Ако 
през лечебното заведение са преминали по-голям 
брой пациенти, родени през съответния месец, 
се избират хронологически първите по рождена 
дата, които попълват бройката до съответната 
квота. Ако обратното, „не достигат“ пациенти от 
съответния месец, те се „допълват“ от родените 
през следващия календарен месец. 
Всяка година базата се захранва с актуалните 
данни за преминалите пациенти от предходната 
година, като се отчита евентуалната промяна в 
броя на лечебните заведения, структури (клини­
ки/отделения), хоспитализации, прегледи и пр. 
4.2.2. Процедура по заместване.
За да се избегне редуцирането на броя на 
извадката поради евентуални откази, отсъствие 
на респондентите и др., се генерират 10 % по-
големи масиви, отколкото е реално заложената 
бройка за съответната единица на изследване. 
Така се гарантира спазването на случайния и 
равно вероятностен принцип за попадане в из­
вадката, включително и при замените. 
4.3. Метод на интервюиране и методика за 
избор и установяване на контакт с респондентите.
4.3.1. Метод на интервюиране.
4.3.1.1. За осъществяване на контакт с рес­
пондентите за оценка на удовлетвореността от 
медицинските дейности, свързани с оказаната 
медицинска помощ, се използва методът за 
интервюиране по телефона, след изписване на 
пациента.
4.3.1.2. Интервюто се осъществява, когато вече 
си е вкъщи и може спокойно и без притеснение 
да сподели своето мнение. 
4.3.1.3. Въпросите от основния въпросник 
съгласно приложение № 2 се задават на всички 
пациенти от извадката в постоянното ежемесечно 
провеждане на проучването. 
4.3.1.4. Въпросите от допълнителния въпрос­
ник съгласно приложение № 2 се задават на по-
малка част от извадката (10 %) и обобщенията 
се извършват на годишна база в годишен доклад 
съгласно чл. 6, ал. 2. Резултатите от допълни­
телния въпросник служат за изготвяне на препо­
ръки от НЗОК към лечебните заведения, които 
биха могли да им помогнат за подобряване на 
медицинското обслужване. 
4.3.2. Избор на респондентите – осъществява 
се от базите данни за пациентите, на които са 
осъществени медицински дейности, закупени от 
НЗОК за предходното тримесечие, като по този 
начин се осигурява достатъчно кратък период 
след осъществената медицинска дейност, за да 
се проследи оценката на пациентите.
4.3.2.1. Процедурата по избор на респонден­
тите включва:
4.3.2.1.1. на база методиката за формиране 
на извадка се определя броят преминали паци­
енти, които трябва да се анкетират във всяко 
лечебно заведение/структура за всеки цикъл на 
проучването; 
4.3.2.1.2. Националната здравноосигурителна 
каса селектира на база модифициран метод на 
Лесли Киш (най-близка рождена дата) съответ­
ната група пациенти /основна група анкетирани 
плюс необходимия процент замени/ преминали 
през лечебното заведение през последните три 
месеца и родени в избрания случайно месец; 
4.3.2.1.3. Националната здравноосигурителна 
каса предоставя на изпълнителя, извършващ ан­
кетирането, следните идентификатори на лицето:
а) инициали; 
б) лечебно заведение и болнична структура 
(клиника/отделение);
в) телефонен номер.
4.3.3. Установяване на контакт с респонден­
тите – процедурата включва:
4.3.3.1. на анкетьорите се дават фишове с 
инициалите на лицето, лечебното заведение/
структурата, в която е преминало лечение, и те­
лефонен номер; анкетьорът осъществява контакт 
с него, като го моли да отговори по телефона на 
кратката анкета за удовлетвореност;
4.3.3.2. анкетирането се извършва чрез ком­
пютризирана телефонна система CATI, която 
прави запис на разговорите; задължителен еле­
мент е представяне на анкетьора и агенцията, 
за да може при необходимост от допълнителна 
информация или въпроси анкетираният също да 
се свърже с представител на агенцията или НЗОК;
4.3.3.3. обработката се извършва на няколко 
нива: за всеки компонент, за цялостния индекс, 
по лечебни заведения и/или структури, в зави­
симост от избрания Модул за представителност 
на данните.
4.4. Модел на анализ на оценката на удовлет­
вореността на пациента:
4.4.1. изчислява общ индекс за удовлетворе­
ност на пациентите от медицинските дейности,